વેસ્ટર્ન રેલવેના મહત્વના ગણાતા મરીન લાઇન્સમાં વચ્ચેના ભાગમાં આવેલો ફૂટઓવર બ્રિજ રિપેરિંગ માટે ૧૧ માર્ચથી બંધ કરવામાં આવ્યો છે. આ બ્રિજ બન્ને બાજુએથી બંધ કરવામાં આવ્યો છે. જોકે પ્રવાસીઓની જાણ માટે ત્યાં રેલવેએ બોર્ડ માર્યું છે. આ બ્રિજને રિપેરિંગની જરૂર હોવાથી એનું સમારકામ ચાલુ છે અને એને પૂરું થતાં થોડો વખત લાગશે એવું રેલવેના સત્તાવાળાઓએ જણાવ્યું હતું, પરંતુ બ્રિજ બંધ હોવાથી પ્રવાસીઓને પીક-અવર્સમાં ઘણી હેરાનગતિ વેઠવી પડે છે.